Падрыхтоўка запісу ажыццяўлялася пры падтрымцы пляцоўкі “МоцАрт” – арганізацыі, арыентаванай на дапамогу людзям з абмежаванымі магчымасцямі. Па словах Кастуся Антановіча, праект па агучванні Евангелля таксама задумваўся з мэтай таго, каб даць магчымасць пачуць слова Божае невідушчым і людзям, хто па стане здароўя не мае магчымасці чытаць. Яшчэ адна з мэт праекта – папулярызацыя Евангелля на беларускай мове сярод моладзі, і існуюць планы распаўсюджвання часткі запісу ў адкрытым доступе.